23.12.2011 Jurnalul Oficial al Uniunii Europene L 343/25 REGULAMENTUL DE PUNERE ÎN APLICARE (UE) NR. 1380/2011 AL COMISIEI din 21 decembrie 2011 de modificare a Regulamentului (CE) nr. 798/2008 în ceea ce priveşte condițiile specifice pentru ratite de reproducție și pentru producție (Text cu relevanță pentru SEE) COMISIA EUROPEANĂ, având în vedere Tratatul privind funcționarea Uniunii Europene, având în vedere Directiva 2009/158/CE a Consiliului din 30 noiembrie 2009 privind condițiile de sănătate animală care reglementează comerţul intracomunitar și importurile din ţări terțe de păsări de curte și de ouă pentru incubație (), în special articolul 25 alineatul (1) litera (b), întrucât: (1) Anexa VIII la Regulamentul (CE) nr. 798/2008 al Comisiei din 8 august 2008 de stabilire a unei liste a țărilor terţe, teritoriilor, zonelor sau compartimentelor din care pot fi importate în Comunitate şi pot tranzita Comunitatea păsările de curte și produsele de pasăre, precum şi a cerințelor de certificare sanitar-veterinară (?) stabileşte condițiile specifice care se aplică importurilor de păsări de reproducţie şi pentru producție altele decât ratite și importurilor de ouă pentru incubație şi pui de o zi, alții decât de ratite. (2)  Punctul 2 din partea II a anexei respective prevede că, în cazul în care puii de o zi nu sunt crescuți în statul membru care a importat ouăle pentru incubație, aceştia trebuie să fie transportați direct la destinația finală şi păstrați acolo pe o perioadă de cel puţin trei săptămâni de la data eclozării. Această cerință se reflectă în partea I a modelului relevant de certificat sanitar-veterinar pentru pui de o zi, prevăzut în anexa IV la Directiva 2009/158|CE. (3) Anexa IX la Regulamentul (CE) nr. 798/2008 stabilește condițiile specifice care se aplică importurilor de ratite de reproducție și pentru producție, ouă pentru incubație şi pui de o zi de ratite. Aceste condiții specifice nu includ în prezent o dispoziție similară privind ratite ca cea prevăzută pentru păsări de curte la punctul 2 din partea II din anexa VIII la regulamentul menționat anterior. (4) Experienţa în aplicarea respectivei dispoziții privind păsările de curte arată că este adecvat ca aceasta să se aplice şi pentru pui de o zi de ratite. (5) Prin urmare, Regulamentul (CE) nr. 798/2008 ar trebui modificat în consecință. (6)  Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală, ADOPTĂ PREZENTUL REGULAMENT: Articolul 1 În anexa IX la Regulamentul (CE) nr. 798/2008, în partea ll punctul 3 se înlocuieşte cu următorul text: „3. Ratitele care au eclozat din ouă pentru incubație importate vor fi ținute pentru o perioadă de cel puțin trei săptămâni de la data eclozării în crescătorie sau în unitatea/unitățile către care au fost trimise după eclozare. În cazul în care puii de o zi de ratite nu sunt crescuți în statul membru care a importat ouăle pentru incubație, aceştia sunt transportați direct până la destinația lor finală [prevăzută la punctele 110 și L11 din modelul de certificat sanitar-veterinar nr. 2 care figurează în anexa IV la Directiva 2009/158/CE a Consiliulu (*)] şi rămân aici cel puţin trei săptămâni de la data ecloziunii. (*) JO L 343, 22.12.2009, p. 74 Articolul 2 Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene. Se aplică de la 1 februarie 2012. Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 21 decembrie 2011. () JO L 343, 22.12.2009, p. 74. () JO L 226, 23.8.2008, p. 1. Pentru Comisie Președintele JosE Manuel BARROSO